153. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. Μ. 2313.8/309/10.5.94 της 10 Μαΐου/ 7 Ιουν. 1994 (ΦΕΚ Β΄  425) (Διόρθ. Σφαλμ. στο ΦΕΚ Β΄ 513/4-71994 και ΦΕΚ Β΄ 516/4-7-1994) Επανάληψη του ναυτικού επαγγέλματος από ναυτικούς Συνταξιούχους του ΝΑΤ (λόγω γήρατος). Έχοντας υπόψη; α)Τις διατάξεις των άρθρ. 34 παρ. 4 και 5 του ΚΝ 792/78 (ΦΕΚ 220Α΄) και 4 παρ. 1 του Νόμ. 1711/87 (Α΄ 109). β)Την παρατηρούμενη έλλειψη προσοντούχων σε ενέργεια ναυτικών ορισμένων ειδικοτήτων για την κάλυψη των αναγκών επάνδρωσης των πλοίων υπό ελληνική σημαία ή ξένη σημαία αλλά συμβεβλημένων με το Ναυτικό Απομαχικό Ταμείο (Ν.Α.Τ.). γ)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του κρατικού προϋπολογισμού ούτε του προϋπολογισμού του ΝΑΤ, αποφασίζουμε: 1.Επιτρέπουμε στους συνταξιούχους (λόγω γήρατος) από το Ναυτικό Απομαχικό Ταμείο (Ν.Α.Τ.) ναυτικούς να επαναλαμβάνουν το ναυτικό επάγγελμα, χωρίς διακοπή της συνταξιοδότησής τους, και να ναυτολογηθούν σε πλοία με ελληνική σημαία ή ξένη σημαία συμβεβλημένα όμως στο ΝΑΤ κάτω από τις ακόλουθες προϋποθέσεις και περιορισμούς. α)Να μην έχουν υπερβεί το 65ο έτος της ηλικίας τους. β)Να χορηγηθεί έγκριση από τη Δ/νση Ναυτ. Εργασίας (ΥΕΝ/ΔΝΕΡ) κατά τη διαδικασία που ορίζεται στην παρ. 2. γ)Να κριθούν ικανοί για την επανάληψη του ναυτικού επαγγέλματος εξεταζόμενοι από Υγειονομική Επιτροπή, που αποτελείται από τον Αρχίατρο του Οίκου Ναύτη Πειραιά και 2 μόνιμους γιατρούς του Οίκου Ναύτη, ειδικότητας καρδιολόγου και Οφθαλμιάτρου, οι οποίοι ορίζονται με τους αναπληρωτές τους από τον Πρόεδρο του Οίκου Ναύτη. Οι Ναυτικοί των Επαρχιών μπορούν να εξετάζονται και από τις κατά τόπους Υ .Ε.Α.Ν.Ε.Θ., σύμφωνα με τις ισχύουσες σχετικές διατάξεις. Σελ. 714,714  Τεύχος 1282-Σελ. 52 2.Η διαδικασία επιστροφής των ναυτικών φυλλαδίων καθορίζεται ως ακολούθως: (1)Η ενδιαφερόμενη πλοιοκτήτρια Ναυτιλιακή Εταιρεία ή πλοιοκτήτης υποβάλει αίτηση στη Δ/νση Ναυτικής Εργασίας μαζί με αίτηση του Συνταξιούχου Ναυτικού και θα ζητά την επιστροφή του Ν. Φυλλαδίου για ναυτολόγηση σε συγκεκριμένο πλοίο.  (2)Η Δ/νση Ναυτικής Εργασίας του Υ .Ε.Ν. στη συνέχεια σε συνεργασία με το Γ.Ε.Ν.Ε. εξετάζει κατά περίπτωση την προσφορά ή όχι ναυτικών για ναυτολόγηση της ειδικότητας του αιτούντος. Εφόσον διαπιστωθεί ότι δεν προσφέρεται ναυτικός με την ίδια ειδικότητα για ναυτολόγηση στο συγκεκριμένο πλοίο με βάση σχετικό σημείωμα του Γ .Ε.Ν.Ε. παρέχει σχετική έγκριση επιστροφής του Ν. Φυλλαδίου. Ή, σύμφωνα με τα ανωτέρω, έγκριση διαβιβάζεται στο ΝΑΤ για την επιστροφή του ναυτικού Φυλλαδίου στον ενδιαφερόμενο ναυτικό, χωρίς διακοπή της σύνταξης και θα ισχύει για ναυτολόγηση μέχρι 7 μήνες. Η διάρκεια ναυτολόγησης μπορεί να παραταθεί μετά από έγκριση της Δ/νσης Ναυτικής Εργασίας, εφόσον υπάρχουν σοβαροί λόγοι. Για τυχόν δεύτερη ναυτολόγηση του συνταξιούχου ναυτικού για περισσότερα από ένα (1) επτάμηνα εφόσον κάθε φορά συντρέχουν οι προϋποθέσεις των παρ. (1) και (2) συμπεριλαμβανομένης και της υγειονομικής εξέτασης ακολουθείται ίδια πιο πάνω διαδικασία. 3.Μετά το πέρας της περιόδου ναυτολόγησης ή της νέας ναυτολόγησης για οποιοδήποτε λόγο, ο συνταξιούχος ναυτικός υποχρεούται μέσα σε 45 ημέρες να καταθέσει το ναυτικό του Φυλλάδιο στο Ν.Α.Τ., διαφορετικά θα διακόπτεται η συνταξιοδότηση του. 4.Η θαλάσσια υπηρεσία που πραγματοποιείται σύμφωνα με την απόφαση αυτή, προσμετράται βάσει των κειμένων διατάξεων του σχετικού (α), στην όλη θαλάσσια υπηρεσία του συνταξιούχου και λαμβάνεται υπόψη για τον επανυπολογισμό και την επαύξηση της σύνταξης και της εφάπαξ παροχής των Ταμείων πρόνοιας Ε.Ν. εφόσον εντός τριετίας από την επανάληψη του ναυτικού επαγγέλματος υπερβαίνει αθροιστικά λογιζομένη τους 18 μήνες. 5.Η παρούσα έχει προσωρινό χαρακτήρα και να ανακληθεί οποτεδήποτε με νεότερη απόφασή μας. Η ισχύς της παρούσας αρχίζει από την δημοσίευσή της στην Εφημερίδα της Κυβερνήσεως. Από την έναρξη ισχύος της παρούσης καταργούνται οι αριθ. 2413.1/1/88/4.7.88 (492/Β΄) και 2313. 8/52/90/4.4.90 (254 Β΄) αποφάσεις μας. 19.Ι.α.152-153 Ναυτικό Απομαχικό Ταμείο